section_heading: Radnja
paragraph_text: Sredovječni Al McCord druži se sa svojim prijateljima u omiljenom restoranu gdje upoznqje atraktivnu mladu djevojku Ellie koja traži prijevoz do pustinje Mojave, gdje ona i njena majka Julie žive u kamp-prikolici. No, dok se Ellie polako zaljubljuje u njega, on se zaljubljuje u Julie unatoč prisutnosti Julienoga ludog i nasilnog dečka Boyda. Kada Boyd ubije Ellienog dečka Kaisera, tijelo podmetne u prtljažnik Alova automobila. Al sada ima mnogo problema - kako dokazati da on nije ubojica i spasiti sebe, Ellie i Julie od pomahnitalog Boyda?